  Туспуктэм: ИА «Удмуртия» Майя Бывальцева Удмуртиын пуэдлы пумит вакцинаци азьланьтӥське. Грипплэсь, озьы ик коронавируслэсь прививка лэсьтыны Ижкарысь но Можгаысь вузкарон центръёсын но луэ. Со сярысь элькунысь тазалыкез утёнъя министерстволэн пресс-службаез ивортӥз. Матысь нуналъёсы калыке потась бригадаос ужалозы: Можгаын – «Рояль» вузкарон центрын (Базар площадь) – 11-тӥ но 12-тӥ коньывуонэ 10 часысен 14 часозь. Ижкарын – «Талисман» вузкарон центрын (Холмогоров нимо ульча,11) – 12-тӥ но 13-тӥ коньывуонэ 15 часысен 19 часозь; – «Флагман Дисконт» вузкарон центрын (Удмурсткой ульча, 255В) – 12-тӥ но 13-тӥ коньывуонэ 15 часысен 19 часозь. Озьы ик Мерлыко тазалыкъя элькун центрын (Октябрьлы 20 ар площадь, 21) ужан арняе 8 часысен 18 часозь прививка лэсьтыны луоз (13 часысен 13 час 30 минутозь вис). Вакцинациез ортчыны сьӧре паспорт, эм утетъя полис но СНИЛС кутоно. Тодэ вайытом, та нуналъёсы Удмуртие коронавируслэсь куинь сюрс доза но пуэдлэсь 90 сюрс доза вакцина вайизы. Тегъёс: пуэд прививка Ижкар Можга Удмуртия  